20 P. J, U Y L E N B R O E K 



})icis,a Christiano Constantinoque formatis. Has, gemmis margaritisque preti- 

 osiores , sancte pieque servat , ut quanto habeat pretio atque honore vestras 

 ■virtutes , fratres eximii ! publice testificetur. Has, gemmis margaritisque preti- 

 osiores, sancte pieque servat, ut vobis , juvenes optimi ! quotquot disciplinas 

 colitis physicas , incitamento sint , ut tam praeclara imitemini exempla. Vos , 

 quoties Hugcnianas lentes inspicitis (eas autem inspicitote saepissime) toties 

 \elim cogitetis , vos , vel vestrae famae , vel Academiae , quam amatis , gloriae 

 melius prospicere non posse, quam si curetis , ut insequentia secula inveniant 

 yestrorum studiorum reliquias dignas , quae Hugeniorum reliquiis adjungantur. 



Muneris mei ratio postulat A. A. ut nunc commemorem quae , anno prae- 

 terito, Academiae Lugduno Batavae accidere vel fausta vel adversa (*). Non 

 tam felicem esse mihi contigit, ut nulla haberem tristia enarranda , habeo 

 enini vel tristissima; at fuere ea ita laetis mixta atque temperata, ut mei 

 magistratus annum prorsus infelicem praedicare nolim. 



Cum nniversa patria luximus , atque etiamnum lugemus , ingentem cladem , 

 quam Rex noster Augustissimus e dilectissimae consortis suae , illustrissimae 

 Reginae , principis raris virtutibus conspicuae , obitu accepit. Laetamur autem , 

 summoque Numini sinceras agimus gratias , quod Rex optimus , qua solet animi 

 fortitudine res ferre adversas , ea banc quoque gravissimam calamitatem tulerit; 

 ita ut ipse et salvus sit et patriae commodis prospicere pergat. — Laetamur 

 domum regiam, a novis , quae ipsi imminuere , periculis liberam mansisse et 

 intactam. — Laetamur Regis augustissimi Nepotem , natu inajorem , celsissi- 

 mum principem bereditarium ex hac Academia discedentem egregie se im- 

 butum probavisse iis doctrinis, quae ipsi, quum ad summum aliquando 

 vocetur imperium, vel adjumento erunt vel ornamento. 



Academiae Curatores , viros amplissimos , salvos esse et incolumes gaude- 

 mus , salvos et incolumes eos esse jubemus, E vestro collegio unum absen- 

 tem esse et propter aetatem et propter luctum domesticum vebementer 

 dolemus. Vos , viri illustrissimi , vestris curis Academiae dignitatem , quam 

 in hunc usque diem tuiti estis , in posterum quoque diu tueri pergatis! 



EProfessorum ordine desideramus virum cl. S. S.vander Eyk , anno superioris 

 seculi septuagesimo primo Brielae , e nobili gente , oriundum. In cujus viri , prae- 

 ceptoris quondam mei aestumatissimi , laudes illud primum dicendum venit , 



(*) Scnatus acta rclata sunt in additamento I , Orationi siibjuncto. 



